אירוויזיון 2011
הרקע לתחרות > היערכות כלל המדינות

בשנה זו הוגשו בשוודיה, לתחרות הלאומית "מלודיפסטיבלן" של רשת השידור SVT, מספר הצעות השירים הגדול ביותר שהגיע אי פעם לרשת שידור בשביל האירוויזיון, בין אם זה לוועדה פנימית לבחירת השיר, ובין אם זה לפסטיבל לאומי שעומד בזכות עצמו דוגמת ה-"מלודיפסטיבלן", אך שגם משמש לשליחת השיר והמבצע הזוכה בו לאירוויזיון. גם בדנמרק נשבר שיא עצמי בקבלת הצעות שירים לתחרות הציבורית שלה.
איטליה החליטה לחזור לתחרות לאחר 13 שנה, והחליטה גם לפנות לכיוון השיטה הוותיקה והידועה ביותר שלה לבחירת נציגות לאירוויזיון, שהיא "פסטיבל השירים האיטלקי" הידוע כ"פסטיבל סן רמו", אשר נערך מדי שנה משנת 1950 והיווה את ההשראה לתחרות האירוויזיון. זאת כאשר השנה הבחירה תיעשה מתוך הזמרים והשירים שיתחרו בפסטיבל לשנת 2011, ולא תיקבע דווקא לפי הזמר והשיר שינצחו בפסטיבל, לאחר שבשנים 1956–1966, 1972 ו-1997 נשלחו המבצע והשיר הזוכים בפסטיבל, ובשנים 1967–1969 נשלח הזמר הזוכה עם שיר אחר מזה שביצע בפסטיבל.
רשת השידור של צ'כיה החליטה לא לחזור לתחרות עקב הישגים נמוכים בשנים קודמות שגם הפחיתו עקב כך את עניין הציבור הצ'כי בתחרות. רשת השידור של אנדורה החליטה לא לחזור לתחרות גם עקב הישגים נמוכים אך בעיקר עקב בעיות תקציב.
מדינות שאישרו את השתתפותן ואשר פרסמו פרטים מהליכי הבחירה המתוכננים שלהן:
| מדינה | בחירה | תאריך | רשת שידור | הליך בחירה |
| --- | --- | --- | --- | --- |
| אוקראינה אוקראינה | תחרות ציבורית | פברואר - חצאי גמר 27 בפברואר - גמר | NTU | "NTU" מינתה ועדה אשר החלה לבחור ב-19 וב-20 באוגוסט 20 מתחרים, שיכלו לבצע כל שיר ולא דווקא את השיר שברצונם להשתתף איתו בתחרות הלאומית. ועדה של 50 אמנים בחרה ב-21 באוגוסט אילו מהם יעברו לתחרות הלאומית. צוות השופטים כולל שני אמנים בעלי ניסיון רב. וורקה סרדוצ'קה, נציגת אוקראינה ב-2007, ואנסטסיה פריחודקו, נציגת רוסיה ב-2009, הביעו את רצונן להשתתף בתחרות הלאומית. |
| אזרבייג'ן אזרבייג'ן |  | החל מספטמבר | ITV | "ITV" שמה בשנה זו דגש על הזמנת יוצרי שירים שהם אזרחי אזרבייג'ן, בניגוד ליוצרי השיר שייצג את המדינה בתחרות לשנת 2010 וצוות מפיקי הקליפ והעמדת השיר באירוויזיון, שהיו ברובם ממדינות אחרות. |
| איטליה איטליה | פסטיבל סן רמו בחירה פנימית | 15–19 בפברואר | RAI | "RAI" מינתה ועדה אשר בחרה את הנציגות מתוך הזמרים המתחרים בשנה זו בפסטיבל סן רמו. |
| איסלנד איסלנד | "Söngvakeppnin" |  | RÚV | "RÚV" קיבלה הצעות לשירים באיסלנדית בלבד לתחרות הלאומית שערכה, אך הזוכה יכול לבצע את השיר בשפה אחרת בתחרות האירוויזיון. |
| אלבניה אלבניה | Festivali i Këngës | דצמבר | RTSH | באופן מסורתי, זוכה פסטיבל "i Këngës" שהתקיים בדצמבר ייצג את המדינה באירוויזיון. |
| ארמניה ארמניה | בחירה פנימית |  | ARMTV | יושב ראש הציבור הארמני בטלוויזיה, הודיע כי הבחירה הפנימית תהיה של זמר או להקה. הזמרת הארמנית סירושו שכבר השתתפה בתחרות, הביעה את רצונה לייצג את המדינה שוב, במידה וחלק גדול מהציבור במדינה יתמוך בכך. |
| בלגיה בלגיה | בחירה פנימית |  | RTBF | "RTBF" קיבלה הצעות לשירים בצרפתית או באנגלית, ממבצעים, כותבים ומלחינים שהם אזרחי בלגיה או שמתגוררים בבלגיה לפחות ב-3 השנים האחרונות. בשנה זו בחרה את נציגות בלגיה "RTBF" המשדרת בצרפתית כמייצגת המחוז הוואלוני בבלגיה, כאשר הזכות לכך מועברת לסירוגין מדי שנה בינה לבין רשת השידור הראשית השנייה בבלגיה: "VRT", המשדרת בפלמית כמייצגת המחוז הפלמי. |
| גרמניה גרמניה | מבצע - בחירה פנימית |  | NDR\ARD | "NDR" בחרה בזוכת אירוויזיון 2010, לנה מאייר-לנדרוט, לייצג את המדינה בפעם השנייה ברציפות ובהסכמה למספר ישיבות שניהלה הרשת "ARD" שבעקבותיהן גם בחרה בה, עוד כשתוכננה להיות הרשת המפיקה של התחרות ובעלת הזכות לבחור את השיר והמבצע לפני העברת האחריות ל-"NDR". |
| דנמרק דנמרק | בחירה פנימית |  | DR | "DR" בחרה באמצעות ועדה פנימית שישה שירים מתוך ההצעות שקיבלה, והזמינה ארבעה אמנים נוספים להגיש שירים. המועמדים היו צריכים להיות בעלי אזרחות דנית, או שלפחות שהו מספר שנים בדנמרק. |
| הולנד הולנד | Nationaal Songfestival | 30 בינואר | TROS | "TROS" בחרה את להקת "3Js", אשר הציגה 5 שירים בתחרות הציבורית "Nationaal Songfestival" שהתקיימה ב-30 בינואר והתבססה על 50% הצבעת צוות שיפוט ו-50% הצבעת הציבור. |
| ישראל ישראל | קדם אירוויזיון | 8 במרץ | ערוץ 1 | קדם פתוח |
| נורווגיה נורווגיה | songsNorway | החל מספטמבר | NRK | "NRK" קיבלה הצעות לשירים, כל המעוניינים להשתתף היו רשאים להגיש מועמדות עד 15 בספטמבר. לא הוגדרו הגבלות להשתתפות בתחרות. |
| סלובניה סלובניה | EMA | 27 בפברואר 2011 | ארגון השידור הסלובני (RTVSLO) | בקדם האירוויזיון בחר צוות שופטים 2 שירים מתוך עשרה שהשתתפו בגמר, ומתוך השניים הזוכים, נבחר השיר "No One" (שנקרא בתחרות "Vanilija" – וניל), על ידי בחירה טלפונית של כ-29 אלף צופים |
| ספרד ספרד | בחירה פנימית |  | TVE | "TVE" יצרה ועדת מושבעים פנימית וסיננה את כל ההגשות לפני הכניסה שלהן לתחרות הפתוחה. השירים היו חייבים להיות לא מפורסמים לציבור לפני, לא יותר מ-3 דקות ולא להכיל מילים או התנהגויות או ביטויים לא מקובלים, כדי להבטיח איכות ברמה האומנותית. |
| פינלנד פינלנד | תחרות ציבורית | ינואר-פברואר - חצאי גמר 12 בפברואר - גמר | YLE | "YLE" ערכה תחרות לאומית במתכונת של חצאי גמר וגמר, כאשר מחצאי הגמר עלו 10 מבצעים ושיריהם לגמר. 3 הביצועים עם הניקוד הגבוה ביותר מתוכם התחרו בשלב של סבב הצבעה נוסף ביניהם, אשר כונה "סופר-גמר". |
| צרפת צרפת | בחירה פנימית |  | France 3 | France 3 בחרה את הזמר והשיר בוועדה פנימית כמו בשנים קודמות. |
| קפריסין קפריסין | תחרות ציבורית | מרץ 2010-ספטמבר 10 בספטמבר - גמר | CyBC | הנציג היה המנצח של תוכנית תחרות שירה לאומית, שהתקיימה בין מרץ לספטמבר. בתוכנית התמודדו 9 מתחרים שעלו מהשלבים המוקדמים. |
| רומניה רומניה | תחרות ציבורית | אוקטובר-דצמבר | TVR | כל מי שהיה מעוניין להשתתף בתחרות היה צריך להגיש מועמדות במהלך אוקטובר-נובמבר, בנובמבר נבדקו כל ההגשות שהוגשו, ב-15 בנובמבר פורסמו השירים הנבחרים באתר האינטרנט, בדצמבר קודמו השירים, וב-31 בדצמבר התקיים הגמר של התחרות הלאומית. מחברים וכותבים ממדינות אחרות יכולים היו להגיש שירים לתחרות, אך ורק אם יש להם גם אזרחות רומנית. |
| שוודיה שוודיה | מלודיפסטיבלן | 4 חצאי גמר: 5, 12, 19 ו-26 בפברואר גלגל הצלה: 5 במרץ גמר: 12 במרץ | SVT | SVT קיבלה 3,852 הצעות שירים לתוכנית התחרות הלאומית "מלודיפסטיבלן", מספר שיא של שירים שהוגשו במדינה אחת בתולדות האירוויזיון. האירוע הטלוויזיוני הראשון הקשור לבחירה שודר ב-8 בנובמבר. 4 חצאי הגמר כללו את מספר השירים שנבחר על ידי הוועדה הפנימית, כאשר מתוכם עלו לגמר השירים שהגיעו למקומות הראשונים בכל חצי גמר, והשירים שהגיעו למקומות הגבוהים אחריהם בכל חצי גמר התחרו בגלגל ההצלה כאשר גם ממנו עלו לגמר אלו שהגיעו למקומות הגבוהים. |
| שווייץ שווייץ | תחרות ציבורית | במהלך 1 באוקטובר 2010 עד 11 בדצמבר 2010 | SRG SSR | מ-1 באוקטובר 2010 ואילך יכלו מתמודדים להגיש את מועמדותם לתחרות הלאומית שנערכה ב-11 בדצמבר 2010, אחרי סיבוב מוקדמות באינטרנט שנערך בנובמבר 2010. כל השירים עלו ל-sf.tv בתחילת נובמבר 2010, והמצביעים באינטרנט והמושבעים בחרו 7 שירים שיעלו לתחרות הלאומית, ויצטרפו עוד 3 שירים בתחרות שתערך ברדיו. הזוכה נבחר על ידי "טלווטינג". |